ชื่อสถานที่: ก๋วยเตี๋ยวเรืออนุสาวรีย์ชัย
ประเภท: ร้านอาหาร กาแฟ เบเกอรี่
ตำบล: สุเทพ
อำเภอ: เมืองเชียงใหม่
จังหวัด: เชียงใหม่
รหัสไปรษณีย์: 50200
พิกัด: 18.79300, 98.95394

ร้านอยู่ในโครงการสตาร์อเวนิว อาเขต ด้านหลังเลยมีที่นั่งเยอะมาก ทั้ง indoor(ห้องแอร์) และ outdoor ที่จอดรถเพียบเช่นกัน เมนูที่นี่นอกจากก๋วยเตี๋ยวเรือแล้วยังมีก๋วยเตี๋ยวต้มยำ ลวกจิ้ม ไข่มังกร เกี๊ยวทอด ข้าวต่างๆ เช่น ข้าวมันไก่ เป็นต้น ก๋วยเตี๋ยวเค้ามีแต่หมูไม่มีเนื้อ รับออเดอร์ด้วย app รายการสั่งอาหารในแทบเลตไฮเทคอีกต่างหาก วันนี้สั่งเกาเหลา ก๋วยเตี๋ยวเรือ ก๋วยเตี๋ยวต้มยำแห้ง เกี๊ยวทอด และไข่มังกร รสชาติก๋วยเตี๋ยวใช้ได้ แต่ไม่จัดมากนัก คนที่ชอบรสจัดน่าจะต้องเติมเพิ่มค่ะ ส่วนไข่มังกร (เป็นไข่ต้มแล้วเอาไปทอดอีกทีเหมือนไข่ลูกเขย) ชอบน้ำจิ้มมาก เป็นแจ่วแบบทำเอง คือใส่น้ำปลา น้ำตาล น้ำส้ม พริกป่นเข้าไป รสออกเค็มนำ แต่เข้ากันดีค่ะ ใช้จิ้มลูกชิ้นหรือหมูก็อร่อย